Document ID: 32005R0681

32005R0681
L 110/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 681/2005 НА КОМИСИЯТА
от 29 април 2005 година
за изменениe на Регламент (ЕО) № 1973/2004 относно условията за получаване на зонални плащания за отглеждане на влакнодаен лен
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяването на общи правила за схемите за пряко подпомагане в рамките на Общата селскостопанска политика и за установяването на някои схеми за подпомагане на земеделските стопани и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 110, втори параграф, първо тире, iii) от него,
като има предвид, че:
(1)
Регламент (ЕО) № 1973/2004 на Комисията от 29 октомври 2004 г. за определянето на подробни правила за прилагането на Регламент (ЕО) № 1782/2003 на Съвета по отношение на схемите за подпомагане, предвидени по силата на дялове IV и IVа от въпросния регламент, и използването на земята, заделена за производството на суровини (2) наред с останалото определя и условията за зоналните плащания за отглеждане на влакнодаен лен.
(2)
Съгласно член 56, параграф 1, буква б), i) от Регламент (ЕО) № 1973/2004 условие за получаването на зонални плащания за отглеждане на влакнодаен лен е да бъдат използвани семена от сортовете, изброени в приложение V към въпросния регламент. Въпреки това, това условие не е оправдано в рамките на съчетаните плащания, установени по силата на Регламент (ЕО) № 1782/2003, тъй като сумата, която се изплаща за хектар при съчетаните плащания за отглеждане на лен и други орни култури, е една и съща. При несъчетаната система не съществува възможност, която препраща към списъка със сортовете лен. С оглед нейното опростяване е целесъобразно това условие да бъде отменено.
(3)
Регламент (ЕО) № 1973/2004 следва съответно да се измени.
(4)
Поради факта, че Регламент (ЕО) № 1973/2004 е в сила за заявленията за получаване на помощи, отнасящи се за пазарните години, които започват от 1 януари 2005 г., настоящият регламент следва да се прилага считано от същата дата.
(5)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1973/2004 се изменя, както следва:
1.
В член 56, параграф 1, буква б) i) се заличава.
2.
Приложение V се заличава.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага за заявленията за помощи, отнасящи се за пазарните години, които започват от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 2005 година.

Labels: 17
19
6